Breiðafjörðurinn er rómaður fyrir fegurð og í miðju hans liggja Vestureyjar , þar með taldar Svefneyjar . Höfundur þessarar bókar , Þórður Sveinbjörnsson , fæddist í Svefneyjum árið 1941 og átti þar heima til 17 ára aldurs . Hann lýsir hér á eftirminnilegan hátt bernskuárum sínum frá sjónarhóli ungs drengs og segir frá búskaparháttum um miðja 20. öldina svo og ýmsum atburðum er í Svefneyjum gerðust . Frá landnámi eyjanna og til okkar daga hefur margt á dagana drifið og hefur höfundur viðað að sér ýmsum heimildum sem varpa ljósi á mannlífið þar í aldanna rás . Koma hér við sögu nokkur hundruð manna sem háðu lífsbaráttu sína oft í kröppum dansi við Ægi konung . Þrátt fyrir það bjó fólkið við betri kjör en gerðust víða um landið og oft og tíðum ríkti gleði og hamingja í hjörtum þess . Bókina prýðir fjöldi mynda af fólki , fallegri náttúru eyjanna og fuglalíf sem þar er ríkulegt .